Pierre Méchain

Pierre François André Méchain (1744–1804) var en fransk astronom og kartograf. 

I 1772 fikk Méchain en stilling ved land- og sjøkartverket i Versailles gjennom Lalande, og ble siden akademiker og medlem av Bureau des longitudes og astronom ved ved Parisobservatoriet. Sammen med Delambre gjennomførte Méchain den store franske grademålingen mellom Dunkerque og Barcelona. Han oppdaget 11 nye kometer og utførte omfattende beregninger av kometbaner med flere astronomiske arbeider. I perioden 1786–96 redigerte han den franske astronomiske årboken Connaissance des temps som blant annet publiserte listen over Messierobjekter. 

Asteroiden 21785 Méchain er oppkalt etter ham.

 Referanser 

 Kilder 



Kategori:Franske astronomer
Kategori:Franske kartografer
Kategori:Personer fra Laon
Kategori:Artikler i astronomiprosjektet